എറണാകുളംകൊല്ലം മെമു സര്വീസുകള് ഇന്നു പുനരാരംഭിക്കും കൊച്ചി: സ്ഥിര യാത്രക്കാര്ക്ക് ഏറെ ആശ്വാസം പകര്ന്ന് എറണാകുളംകൊല്ലംഎറണാകുളം മെമു സര്വീസുകള് ഇന്നു പുനരാരംഭിക്കും. എറണാകുളം സൗത്തില് നിന്ന് ഇന്ന് മുതല് വൈകിട്ട് 6.15ന് പുറപ്പെടുന്ന ട്രെയിന് രാത്രി 10.15ന് കൊല്ലത്ത് എത്തും. ഇന്നു മുതല് എല്ലാ ദിവസവും പുലര്ച്ചെ നാലിനാണ് കൊല്ലത്ത് നിന്നുള്ള സര്വീസ് തുടങ്ങുക. രാവിലെ 8.25ന് ട്രെയിന് എറണാകുളത്തെത്തും. കോവിഡ് ലോക്ഡൗണിനു ശേഷം റിസര്വ്ഡ് ടിക്കറ്റ് ആവശ്യമില്ലാത്ത നാലു ട്രെയിനുകളാണ് സംസ്ഥാനമൊട്ടാകെ ഇന്നു മുതല് സര്വീസ് നടത്തുക. ഇതില് ഉള്പ്പെട്ടതാണ് എറണാകുളകൊല്ലം മെമു സര്വീസുകളും. നേരത്തെ നിശ്ചയിച്ച സ്റ്റോപ്പുകള്ക്ക് പുറമെ ഇരുട്രെയിനുകള്ക്കും മണ്റോതുരുത്തിലും അധിക സ്റ്റോപ്പ് അനുവദിച്ചിട്ടുണ്ട്. ഇരുട്രെയിനുകള്ക്കും കൗണ്ടര് ടിക്കറ്റുകള് ലഭിക്കും. സീസണ് ടിക്കറ്റ് ഉപയോഗിച്ചും യാത്ര ചെയ്യാം. എക്സ്പ്രസ് സ്പെഷല് ആയതിനാല് നിരക്കുകളില് വര്ധനയുണ്ടാകും.